טל סונדק

טל סונדק (נולד ב-23 ביולי 1976) הוא זמר-יוצר, ומוזיקאי ישראלי, נציג ישראל באירוויזיון 2001. סונדק נודע לא רק בשירתו ובהופעותיו, אלא גם ביוזמות מוזיקליות ייחודיות שהוביל ובהן: "בכל זאת אינני נפרד" – אלבום בהלחנתו ובביצועו להנצחת שירתו של הנער גאבור ארדש שנספה בשואה, שהפך לפרויקט חינוכי־תרבותי המשולב בתוכנית הלימודים ובמסעות בני נוער לפולין; ו"שירתם" – אלבום שהקליט למילותיהם של משוררי ישראל, טקסטים שנשארו במגירה לאחר פטירתם, הולחנו לראשונה על ידי רמי קליינשטיין ויצאו לאור בביצועו של סונדק.

 ביוגרפיה 

 ראשית חייו 
סונדק נולד וגדל בהרצליה. החל לנגן בפסנתר בגיל שש, והשתתף בילדותו בפסטיבלי שירי ילדים. בפסטיבל בשנת 1989, בגיל 13, שר את השיר "אמא" שכתב והלחין, וזכה במקום הראשון. בנעוריו היה חבר ב"להקת הנוער המוזיקלי בישראל" בניצוחם של ד"ר מאיר ויזל וטלי ירון, ובמסגרתה הופיע בכנסיות ובפסטיבלים למוזיקה קלאסית, כמו כן שימש כסולן בלהקת הנוער הייצוגית של הרצליה, "צליל", בניהולו המוזיקלי של בועז קביליו. למד גיטרה קלאסית וקומפוזיציה בקונסרבטוריון העירוני של הרצליה, וסיים תיכון במגמת מוזיקה (9 יח"ל) במסגרתה הגיש רסיטל בפסנתר ובה יצירה אחת שאותה כתב.

בין השנים 1994–1997 שירת במשטרה הצבאית בבסיס הקריה בתל אביב, ובמהלך השרות מונה למש"ק החינוך של היחידה.

עם סיום שירותו בצה"ל הופיע במועדון התיאטרון "פאנץ' ליין", לצד עברי לידר, דין דין אביב ואחרים, ככותב שירים ומבצע של "שיר במתנה". באותה תקופה שר סונדק בפסטיבלים יהודיים והשתתף במופע "שירים לתמיד" בניהולו המוזיקלי של תמיר הרפז. שירי המופע יצאו גם באלבום בביצועים חדשים, אוסף של מיטב השירים העבריים מתקופת מאה שנות ציונות. סונדק שר לצד זמרים נוספים, בהם ליאור פרחי ואורן חן, בעיבודים מוזיקליים של אלדד שרים, שלמה גרוניך ודני רובס. לאורך שנת 2000 הופיע כזמר בלהקת הבית בתוכנית הטלוויזיה "בטברנה" בערוץ הראשון.

 השכלה 
1990–1994 לימודי מוזיקה בקונסרבטוריון הרצליה.
1998–2001 לימודי תואר ראשון במדעי ההתנהגות במרכז האקדמי רופין.
2000–2001 לימודי פיתוח קול אצל דלית כהנא.
2000 -2002 לימודי ניהול באוניברסיטת תל אביב.

 פרסים והוקרה 
בשנת 2001 זכה סונדק במקום הראשון בתחרות הקדם-אירוויזיון בשירו "אין דבר", שכתבה שמרית אור והלחין יאיר קלינגר.זוכה קדם אירווזיון 2001 - טל סונדק, בשיר "אין דבר", מתוך חדשות הלילה, ערוץ 1. השיר זכה באהדת הקהל בנקודות השיפוט ונבחר לייצג את ישראל באירוויזיון שהתקיים בקופנהגן, דנמרק, ודורג במקום ה-16 בתחרות.
השיר "אין דבר" מופיע באלבום שירי תחרות הזמר האירופאית של שנת 2001, באלבום האוסף הכפול משירי שמרית אור "עוד תראי את הדרך", ובאלבום האוסף המשולש משירי יאיר קלינגר.
בשנת 2017 נבחר סונדק מטעם רשות השידור כיו"ר ועדת השיפוט של ישראל בתחרות הזמר האירופית.

 חיים אישיים 
סונדק נשוי מ-2004 לטלי, שהייתה זמרת ליווי שלו באירוויזיון, ולהם שלוש בנות. מתגוררים בקיבוץ גבעת חיים איחוד.

 פעילות מקצועית 

 הופעות ברחבי העולם 
בשנת 1998, לציון חגיגות שנת היובל למדינה, נבחר טל סונדק להיות חלק ממשלחת זמרים שהופיעו בקהילות יהודיות ברחבי העולם. במסגרת זו הופיע בין היתר בקנדה, בארצות הברית ובפנמה.

בשנת 2001 הופיע סונדק באולמות ענק בצרפת – Palais des Congrès ו-Palais des Sports. בהופעותיו ביצע את שירו "אין דבר", שביצע בתחרות האירוויזיון בקופנהגן, לצד שירים נוספים.

בשנת 2002 נבחר על ידי הרדיו היהודי בצרפת (Radio G) להופיע באולם אולימפיה בפריז לציון 20 שנה להקמת הרדיו, בשירו של מייק ברנט, Les Moi Teme.

בשנת 2004 יצא למסע הופעות באנגליה מטעם "קרן היסוד", בנוכחות חברי כנסת מישראל.

בשנת 2007 הוביל את חגיגות יום העצמאות הישראלי בקהילה היהודית בעיר סנט לואיס במדינת מיזורי, ארצות הברית.

בשנת 2018 הוזמן סונדק להופיע במצעד החיים במקדוניה, פתיחת תערוכת חסידי אומות העולם ואירועי זיכרון ליהודי מקדוניה, בביטולה ובסקופיה, בהשתתפות גורמים מישראל ומהעולם. סונדק שר וניגן בקונצרט מצעד החיים ובבית הקברות היהודי בביטולה את "בכל זאת אינני נפרד" ו"מצבה עלי קבר" שהלחין למילותיו של הנער היהודי גאבור ארדש שניספה בשואה.

בחודש מאי 2024 נבחר סונדק יחד עם ניצולת השואה מריאן מילר להופיע בטקס המרכזי ב"מצעד החיים" בבודפשט הונגריה לציון 80 שנה לפרוץ השואה שם. השניים ביצעו את שירו של גאבור ארדש "מילת פרידה", ללחן של סונדק.

בשנת 2025 הופיע סונדק על גדות נהר הסיין בצרפת מטעם ארגון "שביל הזהב".

 מופעים בישראל 
בשנת 2002 יצא במופע "אהבה זה כל הסיפור", מיטב שירי אהבה שנכתבו לאורך שנות המדינה.

בשנת 2003 הופיע בהיכלי התרבות בארץ במופע "דרישת שלום", משירי יאיר קלינגר ובהשתתפותו.

בשנת 2004 יצא במופע "מצב זמני" ברחבי הארץ.

בשנת 2006 נבחר סונדק לתפקיד הראשי במחזמר "משה הסיפור האמיתי" שיצר אורן הללי, בהשתתפות עשרות רקדנים וזמרים. המחזמר הוצג בתיאטרון חולון ובהיכל התרבות בתל אביב, ואף הוליד אלבום שירים.

בשנת 2009 הופיע בהיכלי התרבות בארץ במופע "פרחים בקנה", משירי אפי נצר ובהשתתפותו.

בשנת 2017 יצא במופע "בכל זאת אינני נפרד" בליווי הרכב נגנים ויחד עם ניצולת השואה מריאן מילר. המופע הושק בתיאטרון "צוותא" בתל אביב והמשיך לרוץ על הבמות ברחבי הארץ, בבתי ספר, בטקסים ממלכתיים ואף ליווה משלחות לפולין.

בשנת 2019 יצא במופע "שירתם" בניהולו המוזיקלי של בנצי גפני. סונדק שר את שירי האלבום, שירים שנכתבו על ידי אהוד מנור, נתן יונתן, נעמי שמר, חיים חפר ומאיר אריאל, ונותרו במגירה לאחר מותם. השירים הולחנו על ידי רמי קליינשטיין. המופע בהנחייתו ובביצועו של סונדק רץ בהיכלי התרבות בארץ, ולעיתים התארחו ושרו בו אומני ישראל, בהם שלומית אהרון, אילנית ורמי קליינשטיין. 

 לאורך השנים סונדק מרבה להופיע לצד אומנים נוספים בתיאטרון "הבימה" "הקאמרי" ו"צוותא" במופעי מחוות ליוצרים הגדולים של הזמר העברי, בהם אפרים קישון, דובי זלצר, יעקב אורלנד, יאיר רוזנבלום, רחל שפירא, קובי אושרת, יצחק קלפטר, אהוד מנור, אפי נצר, משה וילנסקי, ויורם טהר לב.
 סונדק מנחה ועורך אירועי קונספט בהם ערבי שירי לוחמים ואירועי חברה, ומשתתף כזמר אורח בפסטיבלים, טקסים ממלכתיים, מופעים בפארקים, חגיגות יום עצמאות, ומופעים גדולים לצד תזמורות סימפוניות.פסטיבל ראשון לציון חוזר ובגדול, גל גפן, מאת בתי לוין 5 באוקטובר 2025.

 פעילות קהילתית בהתנדבות 
סונדק לוקח חלק באירועי התרמה לעמותות בהם "משאלת לב", "האגודה למלחמה בסרטן", "אור למשפחות" ו"עמותת חיים".
מופיע בפני חיילים בימי מלחמה, בפני מאושפזים בבתי החולים, ובמרכזי יום לאוכלוסייה המבוגרת.
משתתף במופעים עם נוער בסיכון (פרויקט "צהלה") ועם צעירים בעלי צרכים מיוחדים {בית הספר למוזיקה "רימון".)
כמו כן שר את ההמנון הלאומי באירועים ממלכתיים (גמר גביע המדינה בכדורגל), ושר בעצרות המונים בכיכר החטופים.

 פרויקטים חברתיים 
ביוני 2003 הלחין את הפרויקט "דברים שרציתי לאמר", עשרה שירים שנכתבו על ידי בני נוער מרעננה במסגרת בית הספר לאומנויות "קלעים".
בנובמבר 2003 לציון "יום הילד הבינלאומי", הלחין סונדק למילותיה של עדית פאנק את "איזה ילד", שיר שנולד מסיפורו האישי של סונדק שחלה בגיל 12 באנמיה פלסטית, מחלה הפוגעת במח העצם. לאחר מספר שנים הבריא בטיפולה של פרופ' זייצוב כלת פרס ישראל לחקר הרפואה לשנת תשס"ה. השיר נחשף לראשונה בתוכנית "שישי עם מיכל זוארץ" בערוץ הראשון.
החל משנת 2005 כותב ומלחין שירי נושא לבתי ספר וחברות.

בינואר 2012 הלחין וביצע את "עוד לפני" מתוך הספר "גע בי געגוע" שכתבה היוצרת שולי בריסקין.

באפריל 2018 הקליט וביצע ביצוע מחודש ל"העיירה בוערת", יחד עם ניצולת השואה בת ה-90 דינה קול, השרה ביידיש, באירוע המרכזי של טקס הנעילה הממלכתי של יום השואה, שהתקיים באמפי לוחמי הגיטאות בנוכחות נשיא מדינת ישראל.

באפריל 2018 במסגרת פרויקט מיוחד בהוד השרון - "קהילה זוכרת" - יוצרי אומנות למען משפחות שכולות, נפגש סונדק עם משפחת דותן שאיבדה את בנה בעת שירותו הצבאי בחיל רגלים, וקיבל מהם ספר שהוכן לזכרו. סונדק הלחין את הטקסט שכתב ישראל רוזנפלד מפקד הפלוגה אודות גיא, השיר נקרא "הוא הכי טוב שיש לנו".

בפברואר 2021 נבחר סונדק לבצע ולהקליט את "עוד מעט נהפוך לשיר", את מילותיו כתבה דיאנה פיינברג בת ה-20 במסגרת פרויקט "שישה מיליון אחים דור 3", בו נכדים של ניצולי שואה כותבים שירים לאחר מסע לפולין. השיר הולחן על ידי קובי אושרת.

באוגוסט 2021 הקליט וביצע את השיר "חולם עלייך" שכתב הנער אור גרינפלד שנאבק במחלת הסרטן. לאחר מותו מצאו הוריו את הטקסט והעבירו לקובי אושרת שהלחין.

בנובמבר 2021 כתב והלחין את "תמיד מנצחת" בביצוע להקת צעירי דרום השרון, שיר הנושא במופע "חזקה מהרוח". סונדק כתב, ביים וניהל מוזיקלית את "חזקה מהרוח", מחזה מקורי בביצוע להקת צעירי דרום השרון. הפרויקט החברתי כולל סרט עלילתי ומופע חי המעלה את המודעות לנושא האלימות כלפי נשים. הסרט שנכתב ומבוצע על ידי בני הנוער, מתאר את סיפורה של נערה במערכת יחסים אלימה.

בספטמבר 2022 ביצע את השיר "עולם" שכתבה חמוטל בן־זאב ללחן של יורם צדוק במסגרת פרויקט "כסף קטן חלומות גדולים" של חברת אל־על בשיתוף בנק הפועלים והעמותות הפועלות למען ילדים עם צרכים מיוחדים - "עדי", "אלו"ט" ו"עלה". השיר בביצוע סונדק מלווה את טיסות אל־אל ליעדים בעולם."עולם", ביצוע טל סונדק, שיתוף פעולה בין אל על, בנק הפועלים, והעמותות אלו"ט, עלה ועדי, הפועלות למען ילדים עם מוגבלויות.

 אלבומים מוזיקליים 
בשנת 2005 יצא אלבומו הראשון "עף אלייך", בהפקתו המוזיקלית של אמיתי פריינטא ובניהולו האומנותי של יאיר קלינגר שהלחין 9 מתוך 13 השירים ובהוצאת NMC. בין הכותבים באלבום: לאה שבת, אהוד מנור, עוזי חיטמן, טל שגב רחל שפירא וסונדק בעצמו. באותה שנה יצאו מתוכו לתחנות הרדיו השירים: "לקום ליום הבא" - שנבחר לשיר השבוע ברשת גימל, "לילה בשנחאי", "עוד ועוד", "מצב זמני" ושיר הנושא "עף אליך".

בשנת 2017 יצא לאור אלבומו השני, "בכל זאת אינני נפרד". האלבום, בהפקתה המוזיקלית של קורין אלאל, מבוסס על שיריו של הנער המשורר היהודי גאבור ארדש שנספה בשואה בהונגריה. סונדק הלחין וביצע את כל שירי האלבום. האלבום יצא לחנויות ולקהל הרחב ונבחר בעיתון "מעריב" לאחד מחמשת האלבומים הטובים של השנה.טל סונדק שר גאבור ארדש, מאת עמוס אורן, הבמה, 29 בינואר 2017. האלבום יצא לאור בהוצאת "יד ושם", ובאדיבות "קרן אריסון", במארז מיוחד שכלל גם את ספר שיריו של גאבור וכן תוכנית חינוכית מיוחדת על הסיפור והשירים שנכתבה על ידי בית הספר להוראת השואה ביד ושם. המארז יצא גם לכל בתי הספר בישראל והוא חלק מלימודי השואה. מתוך האלבום יצאו לכלי התקשורת הסינגלים: "מאז שארזת את כנפייך" (מילים: רחל שפירא) שהוקדש לזכרה של אחותו שרון סונדק בוגין, שנפטרה ביום השואה ממחלה קשה, והיא רק בת 40. כמו כן יצאו הסינגלים "החיים", "בכל זאת אינני נפרד", "מילת פרידה" ו"מצבה עלי קבר". השקת האלבום התקיימה ביום השואה הבינלאומי באירוע חגיגי ב"צוותא" תל אביב בנוכחות שרי אריסון ובנה ג'ייסון. לתוכנית חגיגית ברשת גימל לציון הוצאת האלבום, נרתמו מיטב אומני ישראל וביניהם ריטה, אריק סיני, קורין אלאל, מירי אלוני, דויד דאור, דנה ברגר, אילנית, אניה בוקשטיין, מיקי גבריאלוב בהנחיית אקי אבני, להקראת הטקסטים של שירי האלבום לצד השמעת שיריו של סונדק. האלבום אף הוליד מופע משותף של סונדק יחד עם מריאן מילר, בת דודתו של גאבור ואמו של השחקן אדיר מילר, בליווי הרכב נגנים. המופע נבחר להיות חלק מתוכנית המופעים של "סל תרבות ארצי", והופקה בעקבותיו תוכנית תיעודית בערוץ הראשון. המופע ייצג את מדינת ישראל במצעד החיים של מקדוניה, ובמצעד החיים בבודפשט הונריה."מילות פרידה", טל סונדק ומריאן מילר במצעד החיים בבודפשט הונגריה. 25 במאי 2024. לחניו של טל סונדק לשירי גאבור ארדש מלווים קצינים ומפקדים בצה"ל במשלחות "עדים במדים" בפולין.

בשנת 2020 יצא לאור אלבומו השלישי, "שירתם". האלבום, שאותו יזם סונדק,טל סונדק ו"שירתם", הבמה, מאת עמוס אורן, 23 ביוני 2020. מכיל טקסטים שלא הולחנו מעולם של גדולי היוצרים שאיבדנו"השיר שלהם", ישראל היום מוסף שישבת, מאת מאיה כהן, 27 במאי 2020. – חיים חפר, מאיר אריאל, אהוד מנור, נתן יונתןכל גל יש לו גם חוף, מאת איריס קול, 11 בפברואר 2020, 103fm. ונעמי שמר.רמי קליינשטיין חושף שיר חדש של נעמי שמר, לינוי משעלי, חדשות סרוגים,

22 ביוני 2020. האלבום הולחן והופק מוזיקלית כולו על ידי רמי קלינשטיין ויצא לחנויות לקהל הרחב.טל סונדק - שירתם, מאת אבי זייקנר, 31 במאי 2020. EUROMIX. האלבום נבחר על ידי "הפיקוח הארצי למוזיקה של משרד החינוך" להוביל את התוכנית החינוכית המוזיקלית בבתי הספר לשנת הלימודים תשפ"א. בעקבות כך יצא לאור ספר דיגיטלי שהפיק משרד החינוך אודות הפרויקט, הכולל תווים, הסיפורים מאחורי השירים ותוכניות לימוד לכל בתי הספר בארץ. האלבום הוליד מופע של סונדק בליווי הרכב נגנים בכל הארץ ואף נבחר להיכלל בתוכנית המופעים של "סל תרבות ארצי". מתוך האלבום יצאו באותה שנה לתחנות הרדיו והדיגיטל, הסינגלים: "ארץ מולדת ארץ בוערת" (מילים: אהוד מנור), "כל גל" (מילים: נתן יונתן), ו"פרידה" סונדק בדואט עם רמי קליינשטיין (מילים: נעמי שמר).טל סונדק ורמי קליינשטיין - "פרידה", 25 באפריל 2020. החל מחודש נובמבר 2025 יושמע האלבום במטוסי אל-על.

דיסקוגרפיה

 אלבומי אולפן 
2005: "עף אלייך"
2017: "בכל זאת אינני נפרד"

 מיני-אלבומים 
2020: "שירתם"

 סינגלים 
באפריל 2012 יצא שירו "שוב לחזור" שכתב נועם חורב והלחין יאיר קלינגר."שוב לחזור", nrg, מאת עדי קרסיק 15 באפריל 2012.

בספטמבר 2014 יצא לאור שירו "זה אתה שתחליט", את השיר הלחין יחד עם קורין אלאל למילותיה של חנה גולדברג. בשיר משתתפת רעייתו הזמרת טלי סונדק.

ביולי 2016 יצא שירו "גיבורים", המנון "עמותת חיים" שכתב קובי אפללו והלחין אוהד חיטמן.

בפברואר 2021 לציון "יום המשפחה" יצא לאור שירו "יפות של אבא", שכתב והלחין עבורו דניאל סלומון, והוקדש לשלוש בנותיו.

ביולי 2021 יצא לאור "שיר גיל", דואט משותף של סונדק עם הזמרת אילנית. את השיר כתב אהוד מנור והלחין קובי אשרת. השיר יצא לכבוד יום הולדתו ה־80 של מנור.

במאי 2022 יצא לאור השיר "טל על פרחי הזמן", שיתוף פעולה בין טל סונדק ליצחק קלפטר למילים שכתב מאיר גולדברג. שיר אחרון שהקליט קלפטר בחייו.

בנובמבר 2023, בזמן מלחמת חרבות ברזל, יצא לאור השיר "גורל אחד 2023", חידוש לשיר "גורל אחד" של עפרה חזה, בביצועו של סונדק ובליווי הרכב מנגני התזמורת הפילהרמונית הישראלית, בעיבודו של יונתן קרת.טל סונדק עם הרכב מנגני הפילהרמונית הישראלית - גורל אחד 2023, 6 בנובמבר 2023. לשיר, שנכתב ב־1984 על ידי צפנת ירון טמיר והולחן על ידי שם טוב לוי, התווסף במיוחד בית חדש, אקטואלי ומלא תקווה.

בפברואר 2024 יצא שירו "תראי אותי זוכר" שהלחין וביצע סונדק למילותיו של רועי כהן. השיר יצא לציון חודש מודעות לסרטן המעי הגס.

בינואר 2025 הוציא סונדק את שירו "בצד אחד של העולם" שכתב איתי צדקה, קצין לוחם בצה"ל שנפצע במלחמת חרבות ברזל והגשים חלום.

 ניהול מוזיקלי ואומנותי 

 להקות ילדים ונוער 
בשנת 2003 החל לעבוד כמנהל מוזיקלי ואומנותי של להקות ילדים ונוער בכל רחבי הארץ, בהם להקות הילדים והנוער הייצוגיות בערים ובמועצות: רעננה, כפר יונה, הוד השרון, כפר סבא, תל מונד, כוכב יאיר-צור יגאל, מתן, דרום השרון, אבן יהודה, פתח תקווה וחבל מודיעין. זמרים צעירים רבים ששרו בלהקות של סונדק, מצאו את מסלולם ללהקות צבאיות ובתי ספר למוזיקה, וחלקם אף הפכו את השירה למקצוע.

 מופעים 
לאורך השנים יצר, כתב, עיבד קולית והפיק עשרות מופעי קונספט ומופעי מחווה ליוצרים בהשתתפות להקות הילדים והנוער. שימש כמנהל מוזיקלי ואומנותי של "כישרונטו" - תחרות כישרונות צעירים בכפר יונה, "פסטירגב" - פסטיבל השירים של תנועת הצופים, "צ'אנס קיד" - מופע כישרונות של העיר הוד השרון, אירועי עצמאות במושבים נווה ירק, מתן, ואחרים.

החל משנת 2012 הוא מביים ומנהל מוזיקלית ואומנותית את פסטיבל שירי הילדים בהשתתפות עשרות זמרים ורקדנים, המצדיע לזמר העברי בדרום השרון, חבל מודיעין, הוד השרון וכפר סבא. את הפסטיבל מנחים כוכבי הילדים, בהם טל מוסרי, דניאל ליטמן, לי בירן, קובי מחט, דון לני גבאי ועילי צ'פמן.

 אומנויות הבמה 
החל משנת 2005 הקים ומנהל את פרויקט "אמנויות הבמה" בבתי ספר יסודיים. במסגרת פרויקט זה הילדים בוחרים ללמוד ולהתנסות בתחומי האומנויות השונים וחווים למידה משמעותית. התוכנית פעלה בבתי ספר במועצה אזורית דרום השרון, בהוד השרון, בכפר סבא, רעננה, צור יגאל וגבעת שמואל.

 חבורות זמר וזמרים 
סונדק מנהל מוזיקלית ומביים חבורות זמר בבתי ספר: ברמת השרון, דרום השרון, כפר סבא, צור יגאל, רעננה הרצליה והוד השרון.

משנת 2010 מנהל סונדק את חבורת הזמר של הגיל השלישי "פרוטיאה בכפר", ואת להקת גיל הביניים (40-50) של העיר כפר סבא.
בין השנים 2012-2010 סונדק הפיק קולית את מרבית השירים לדיסק "עץ החיים" של הזמרת תמר פרלמן, והלחין מתוכו את השיר "יוצאת אל החופש". כמו כן הפיק קולית את הופעותיה בטלוויזיה ובאולפן ההקלטות של יובל וין ("רמזור"), והפיק קולית את סינגל הבכורה של הזמרת יוצרת שרון שום - "ככה".

 כתיבת מחזות זמר 
בשנת 2007 החל להעביר סדנת מחזות זמר וסרטים, שכוללת עיבודים קוליים לשירי סרטים ומחזות, בתיכון אוסטרובסקי רעננה במגמת קולנוע ותקשורת.
בנובמבר 2013 כתב והלחין את שירי המחזמר "תביט במראה", עשרה שירים מקוריים העוסקים בנידוי חברתי. סונדק כתב, הלחין, עיבד וביים את המחזמר "תביט במראה" בביצוע להקת צעירי דרום השרון והשחקן טל גרושקה, מופע שרץ כארבע שנים באולמות מול תלמידי בתי ספר. המופע הציג סיפור של ילד שנדחה על ידי חבריו ונכתב בהשראת סיפורו הטראגי של דויד אל מזרחי, שהתאבד בעקבות התעללות חבריו לכיתה ברשת החברתית. המחזמר זיכה את המועצה האזורית דרום השרון בפרס חינוך ארצי שהוענק לה בכנס מרכז השלטון המקומי בישראל.

קישורים חיצוניים



הערות שוליים

*
קטגוריה:זמרים ישראלים
קטגוריה:זמרים השרים בעברית
קטגוריה:מלחינים ישראלים
קטגוריה:נציגי ישראל באירוויזיון
קטגוריה:משתתפי אירוויזיון 2001
קטגוריה:מתמודדי קדם-האירוויזיון
קטגוריה:גבעת חיים איחוד: אישים
קטגוריה:זמרים-יוצרים ישראלים
קטגוריה:מוזיקאים ישראלים
קטגוריה:זמרי פופ ישראלים
קטגוריה:זמר עברי
קטגוריה:מנחים ישראלים
קטגוריה:התנדבות
קטגוריה:ישראלים שנולדו ב-1976